Forrige sesong overrasket Ranheim-spillerne ikke bare eksperter, men også Fantasyeksperter! Mange mente at det ikke var et lag å hente spillere fra, med mindre de skulle settes på benken. Den pipen fikk fort en annen lyd. I år som i fjor har vi sett nærmere på hvem som kan være aktuell for ditt lag!

Even Barli

Det ble ikke mange rene bur i fjor, men Even Barli er en av de keeperne som leverer flest redninger i Eliteserien. Det gjør at han får ekstrapoeng ved tre eller seks redninger. Blir ikke han fast inventar i din 11'er er han god å ha på benken.

Erik Tønne

Erik Tønne ble ifjor en kjempehit for fantasyspillere når venstrekanten ble satt som back på spillet. Når Ranheim holdt nullen fikk han gode poengscorer for rent bur, men han sanket også målpoeng jevnt og trutt. Totalt ble det 124 poeng på trønderen i fjor, og dermed har prisen steget til 6.5. Fortsatt er han et sikkert kort. Verdt å merke seg i år er at Tønne er midtbanespiller på spillet.